Det er ikke vist at oralt inntak av kreftkjuke har noen effekt mot kreft. Kreftkjuke inneholder to stoffer som isolert sett er krefthemmende; et proinflammatorisk polysakkarid som i svært liten grad tas opp gjennom tarmen, og betulinsyre som ikke er vannløselig. Disse stoffene kan altså ikke utnyttes ved å lage te av kreftkjuken, slik den ofte anvendes i folkemedisinen.